જયસિંહે અત્‍યારે સૂતા સૂતા કપાળે હાથ ફેરવ્‍યો. સાલ્‍લીએ મને ભવ આખાનું નિશાન છાપી દીધુ. તેના દાંત ભીંસાયા. એકવાર સાલ્‍લી હાથમાં આવે તો એના રોમેરોમ જયસિંહનું નામ છાપી દેવુ છે ! પણ રેશમ સાવચેત રહેતી. બસ્‍તીમાં એક ઝૂંપડુ રાખીને રહેવા લાગેલી. જયસિંહ એકવાર ઝૂંપડે ગયેલો પૈસા માટે. જવાબમાં રેશમે કહ્યુઃ મે અને મારા ધણિએ તમારા બાપુનામોત પછી કરેલા કામનો હિસાબ તમે સમજયા નથી. એ હિસાબ ચોખ્‍ખો કરીને મને આપવાની થતી રકમ આપી દો. પછી તમારો હિસાબ ચોખ્‍ખો કરીએ.